16/04/2013 | Administración LocalMunicipal
Muros
Edicto de incoacción de expediente de reposición da legalidade urbanística

En cumprimento do artigo 59.5 da Lei 30/92 de 26 de novembro do réxime xurídico das administracións públicas e do procedemento administrativo común, unha vez Intentada a notificación persoal aos interesados, faise público o seguinte acordo adoptado pola Xunta de Goberno Local do Concello de Muros, na sesión que tivo lugar o 7 de febreiro de 2013: “2.4.3.- INCOACIÓN expediente de reposición da legalidade urbanística. Paula Dolores Languil Mateos de la Higuera. VISTO o informe técnico do Arquitecto Municipal que se transcribe: “” Consta no expediente informe redactado polo Inspector técnico municipal de data 17 de outubro de 2012 no que sinala que: “Na inspección compróbase que se están a forrar de chapa de pedra o peche exterior e as columnas, ademais se está a colocar plaqueta no solo do patio entre a vivenda e o peche. Foi solicitada a licenza, aínda que a día de hoxe non lle foi concedida. Adxúntanse fotografías.”. As obras están situadas no Lugar Trasdacosta, 27; na parroquia de Esteiro. O Plan Xeral de Ordenación Municipal (PXOM) de Muros inclúe a parcela en Solo clasificado como Núcleo rural e remitida a súa cualificación á Ordenanza 12, De expansión dos núcleos rurais. As obras realizadas atópanse na zona delimitada para ampliación de viario público. Consultados os arquivos informáticos, compróbase que a propietaria ten solicitado (expte.129/2012) pero non conta con licenza de obras que ampare as executadas por canto, tal e como lle foi notificada, éstas non serían compatibles co ordenamento urbnanístico, por canto sobre o peche existente, no seu caso, non se poderían solicitar máis que obras menores de simpe conservación ao atoparse as mesmas en situación de “fora de ordenación” por total incompatibilidade cos instrumentos do PXOM. Daquela, as obras executadas sinaladas no informe da inspección de obras non contan con licenza municipal de obras e non serían autorizables segundo as condicións da ordenanza 12 do PXOM. A tenor do anteriormente exposto dedúcese que as obras realizadas NON contan coa preceptiva licenza municipal e son incmplatibles co ordenamento urbanístico. Segundo o contido do art.217.3. b da LOUG, considerase que se trata dunha infracción GRAVE. Calcúlase a valoración segundo o baremo de referencia para a valoración das edificacións do Colexio Oficial de Arquitectos de Galicia (COAG) de 2003. Emprégase o módulo de referencia de 2009 xa que éste non foi actualizado. OEM = S x MB x CT x CU x = 10,00 m2 x 468 €/m2 x 0,3 x 1,1 = 1.544,40 € OEM Orzamento Execución Material Obras S Superficie executada; 10 m2. MB Módulo básico de valoración: 468 €/m2 (520 x 0,90, Módulo básico de construcción segundo o COAG para Muros) CT Coeficiente tipolóxico: 0,3 (Obras exteriores de remate) CU Coeficiente de uso: 1,1 (Vivenda) Estimase o valor das obras executadas en MIL CINCOCENTOS CORENTA E CATRO EUROS CON CORENTA CÉNTIMOS(1.544,40 €) Muros, a 29 de outubro de 2012. O ARQUITECTO XEFE DA OFICINA TÉCNICA DA AREA DE URBANISMO. Asdo.: José Antonio Comesaña.“” VISTOS os arts.209 e sgtes. da Lei 9/02 de Ordenación Urbanística segundo redacción da Lei 15/2004, 34 do RDU e art.49 do Regulamento de Disciplina Urbanística para o Desenvolvemento e Aplicación da Lei do Solo de Galicia, Por unanimidade, SE ACORDA: 1º.- INCOAR expediente de reposición da legalidade urbanística a Dª Paula Dolores Languil Mateos de la Higuera pola realización de obras consistentes en forrar con chapa e pedra o peche exterior e as columnas e colocar plaqueta no solo do patio entre a vivenda e o peche, no lugar de Tras da Costa, 27, parroquia de Esteiro, dacordo co art.209.1 da Lei 9/02, dando traslado ó interesado, concedéndolle un trámite de audiencia de 15 dias, coa advertencia expresa de que se as obras non fosen legalizables por seren incompatibles co ordenamento urbanístico acordarase a súa DEMOLICION a custa do interesado.2º.- NOMEAR Instrutor e Secretaria do expediente de infracción / reposición da legalidade urbanística de Dª Paula Dolores Languil Mateos de la Higuera a Pedro Paulo Tallafe Ghet como Instrutor e a Eduardo Enriqu Cascallana Paskalev como Secretaria do dito expediente.” Muros, 4 de abril de 2013 A alcaldesa Caridad González Cerviño